الحمد لله والصلاة والسلام على رسول الله صلى الله عليه وسلم يا رب اشرح لي صدري ويسر لي امري واحلل عقدة من لساني يفقه قولي النهاردة الدور على صورة الانسان
سورة الانسان طبعا يعني ايه هتعمل بقى موبايلك على طول دلوقتي ايوة برافو عليك ونركز كده وايه استحضر نستحضر قلوبنا يعني. فاكرين سورة قاف قال الله ان في ذلك لذكرى لمن كان له قلب او ايه
والقى السمع وهو شهيد. يعني القرآن ده فيه تزكرة بس مش لاي حد يا اما يبقى قلبك حي كده زي الصحابة. اسمعوا القرآن يتفاعلوا معه بسرعة يا اما تبزل مجهود انك تستحضر قلبك. ان في ذلك ذكرى لمن كان له قلب. او
ازاي بستحضر قلبي طيب ازاي اركز؟ القى السمع وهو شهيد ودانه وبعينه مركز في اللي بيتقال بيجمع افكاره عليه عشان آآ يتأثر بك ركزوا معنا كده طب سيدنا ابن عباس هو اللي قال ان النبي صلى الله عليه وسلم كان بيقرأ في صلاة الصبح يوم الجمعة
بايه النبي صلى الله عليه وسلم السنة بتاعته عشان تنزل تصلي الفجر كده يوم الجمعة ممكن يعني تلاقي انه حد قرأ بايه؟ في اول ركعة بسورة السجدة وتاني ركعة في سورة الانسان. النبي صلى الله عليه وسلم كان
ان دي عادته يعني وطبعا يعني لو عرفنا ناخد الصورتين مع بعض نرجع بقى نتكلم على الحديس ده تفهم النبي صلى الله عليه وسلم كان بيجمع انهي معاني لما كان بيعرض الخمس صفحات دول
فصورة الانسان صورة مهمة جدا. لدرجة النبي صلى الله عليه وسلم كان اسبوعيا بيفكر الناس بها مش بيصلي بها بيفكر الناس بها كمان صوت اه صلاة الصبح صلاة جهرية فسورة الانسان معانيها لازم تسمعها
ولازم تتعرض لها مرة في الاسبوع ده كان عادة النبي صلى الله عليه وسلم فموضوع الصورة يعني اسمها يدل عليه بوضوح جدا جدا بتتحدس عن الانسان اصل الانسان جه منين
ماهية الانسان ماهية الانسان يعني يعني ماهية اللي هو ما هو يعني معمول من ايه يعني اصله ايه؟ ومعمول من ايه وخلقته جت ازاي وايه الغاية من الهدف اصلا من خلقته ده
ورايح على فين وهي بتتكلم محور الكلام عن المخلوق ده الانسان جه منين جه ازاي ايه الهدف من وجوده والمفروض ان هو يبقى معمول مخلوق ليه؟ غاية خلقته ايه فبالتالي فيه ربط صريح ما بين الموضوع وما بين الاسم
وفي ربط صريح ما بين الصورة وما بين اللي قبلها لان سورة القيامة انت بتختم بها بسؤال هيحسب الانسان ان يترك سودة فالصورة بتقول لك لأ الانسان ده ما جاش كده وخلاص. هل اتى على لساني حين من الدهر لم يكن شيئا مذكورا
الصورة بتكمل على بتجاوب على السؤال ده لا هو مش هيترك يا سودا هو اصلا ربنا انت خلقتنا ليه؟ وايه اللي هيحصل فيه الانسان ده ففي تكملة وتسلسل واضح للافكار ما بين الصورتين. صح كده
وحتى الصورة نفسها اه اه ماشية بنفس السياق وهي بتكلم الانسان في الاول انت كنت ولا حاجة انت ربنا خلقك ليه؟ انت ربنا اعطاك ايه؟ وفي الاخر ربنا قال ايه؟ ان هذه
في تذكرة فمن شاء اتخذ الى ربه سبيلا يعني آآ بعد ما تفهم المعاني دي المفاهيم دي انت مين؟ وانت ليه؟ وانت عشان ايه؟ ففي الاخر بتقول لك خد بقى الطريق. لو عايز تحقق الغاية من خلقتك ده. خد السبيل
توصلك لربنا. فانت اخر السورة كأنها يعني كأنك اخدتك من مرحلة لمرحلة. في الاول في تساؤلات وعايز حد يجاوبني وعايز افهم وعايز اقتنع وعايز اشوف وفي الاخر بتقول لك خلاص امشي بقى
المفروض انك توصل في اخر الصورة لان انت اتحركت نحو بقى الغاية دي ونحو الهدف من الخلقة فالصورة يعني تسلسلها جميل جدا لو احنا هنتكلم بقى لو هنقسمها كده اشواط
فهنبدأ باول شوط اللي هو ايه؟ اللي بيأصل مين هو الانسان زي ما قلنا كيف كان ثم كيف صار وخلق من ايه وليه فده اول تقريبا عشر آآ عشر ايات
وبعد كده جابت لك نموزج الانسان ده لو اختار صح. لو مشي صح لو حقق الغاية دي آآ في الاول هنتكلم طبعا يعني هل اتى على الانسان حين من الدهر انا خلقنا الانسان من نطفة انا هديناه السبيل انا اعتدنا للكافرين بعد كده ان الابرار دول الايه؟ دول
الانسان يا جماعة بيتحول. يعني ايه بيتحول؟ يعني انت اسمك انسان. بعد شوية الانسان ده بقى من الابرار ولا بقى من الكافرين الانسان ده بقى من المؤمنين ولا بقى مين
الغير مؤمنين يعني مهم قوي انك تفرق ما بين لما ربنا يقول وكان الانسان اكثر شيء جدلا خلق الانسان ضعيف. ده الانسان عامة. المؤمن مش انسان عادي. المؤمن انسان تنقل لمرحلة تانية يتعامل مع بشريته بطريقة وغير فيها. يعني انت مأمور بانك تتعامل مع الطباعة دي
لما ربنا يقول وكان انسان قاطورا. قاطرا يعني ايه بخيل فانا المفروض المؤمن ما يبقاش انسان بخيل. انه كان ظلوما جهولا. ده الانسان حملها الانسان انه كان المؤمن ما بيبقاش كده. ففي مرحلة انتقالية فيه مرحلة
اه متطورة عن ان انت تظل على طباعك وانسانيتك دي زي ما هي لأ المؤمن بيستعلي على ده عجبا لامر المؤمن النبي صلى الله عليه وسلم قال كده فهنا الصورة بقى جابت مين ؟ جابت الانسان اللي حقق غايته
وايه اللي بيحصل فيه ده الشوط الاول وبعد كده الشوط التاني هياخد ايه في الاخر الكلام عن الجنة من اول فوقاهم الله شر ذلك اليوم ولقاهم نظرة وسرورا وجزاهم بما صبروا جنة وحريرا. ووصف تفصيلي للجنة. لنعيم الجنة اللي بينتظر الانسان اللي خد الطريق بتاع الغاية
وطريق غايته دي كلمة انا باقولها كتير وهاقول لكم ليه وبعد كده الحد ان هذا كان لكم جزاء وكان سعيكم مشكورا. هنبدأ بقى الشوط الاخير انا نحن نزلنا عليك القرآن تنزيلا فاصبر لحكم ربك. هتلاقي نصائح عملية
للي عايز يسبت ويكمل المسير اللي منشأة اتخذ الى ربه سبيلا. اللي عايز يكمل في طريق الغاية ده اعمل ايه يا رب واللي ما خدش الطريق ده ربنا بيتوعدهم. ده الشوط الاخير. فممكن نقسمها كده ونبدأ
مع التلات اشواط دول. حلو الكلام ماشي معترض تعالوا نبدأ في بالشوط الاول. هل اتى على الانسان ربنا بيقول ايه بقى معي في اول تلات ايات هل اتى على الانسان حين من الدهر لم يكن شيئا مذكورا
السؤال ده آآ مش سؤال استفهامي ده سؤال تقريري يعني زي ما بقول لك بالزبط آآ مش انا قلت لك انه كزا كزا كزا فانت مش بسألك عشان تقول لي اه لا هي خلاص الاجابة اه
هنا بس بتيجي جاية في صورة سؤال عشان يعني ايه تقوي وتأكد على المعنى فربنا بيؤكد انه اصلا في بداية الانسان كان عدم ما كانش حاجة ما كانش مذكور ما كانش يعرف ما كانش موجود اصلا
وبعد كده ربنا يقول انا خلقنا الانسان من نطفة امشاج امشاج يعني اه اه عارفين مخلوط حاجة مخلوطة انه انسان مخلوق من نطفة. النطفة دي مخلوطة بين ماء الرجل وماء المرأة
انه الانسان بدأ من النطفة دي وبدأ ليه؟ نبتليه ده سبب خلقنا الانسان لنبتليه خلقنا انسان نبتليه وبعد كده ربنا يقول ايه؟ عشان نبتليه فجعلناه سميعا بصيرا. الادوات اللي هيستخدمها هيتعرض لها لشهوات وهيطالب بها بالعبادة وهيحقق بها الابتلاء ده
وبعد كده ربنا يقول ايه؟ انا هديناه السبيل اما شاكرا واما كفورا. انه الله هداه هخلي بالك الهداية نوعين هداية ايه وهداية ايه هداية البيان وهداية الارشاد اللي هي ممكن تسميها هداية الاعانة. هداية البيان. يعني ربنا بيهدي الانسان انه يقول له ده الصح وده الغلط. والانسان بعد كده يختار
فلو اختار الصح ربنا يزيده هدى ويهديه بقى ان هو ايه؟ يثبت ويفعل ويحميه بقى من الضلال وهكزا. فكله بيهدى ربنا يقول واما تموت فهديناهم. يعني وراهم بس الحق والباطل. فاستحبوا العمى على الهدى
الهداية نوعين كله يعني ايه الهداية الاولانية ان ربنا يبعت له رسول ويبعت له رسائل ويعرفه ان هو ربه ويفهمه ان القرآن حق ويقول له انك مخلوق عشان جنة ونار وبعد كده
وبعد كده هو بيتحول لحاجة من اتنين. اما شاكرا واما كفورا. اول تلات ايات دول مهم قوي ان انت تبقى فاهم ان هم بيقولوا لك انت مين وربنا خلقك ليه
وبيقولوا لك كده بالترتيب انت كنت عدم لا لا انت كنت عدم بداية التسلسل بتاع الافكار انت كنت ايه ولا حاجة وبعد كده بقيت حاجة واصلك نطفة واللطفة بتدل على الحقارة والضعف
انت كنت عدم وبعد كده بقية خلق من حاجة حقيرة جدا ده اول حاجة بتقولها لك المعاني دي مهمة قوي هو انا مين؟ يعني عايز تجاوب على سؤال انت مين؟ انت ايه؟ حقيقتك ايه
عشان انا دلوقتي حاسس ان انا حاجة وفي الاصل يعني انا ايه اصلا النطفة دي النبي صلى الله عليه وسلم بزق كده تف في ايده وقال ايه؟ ان الله بيقول. يعني بزق النبي صلى الله عليه وسلم وعمل كده وضع اصبعه في البصق كده
وقالوا ان الله يقول يا ابن ادم انا تعجزني وقد خلقتك من مثل هذا انت فاكر نفسك ايه؟ الانسان بيتعامل كانه حاجة تانية خالص حقيقتنا حقيقة الانسان وده حقيقة مش مسلا ان هو معنى يعني تشبيهي او او هو ده في الحقيقة احنا بدأنا كده
ودي بتخلي الواحد يتواضع جدا ويتصاغر كده يحس انه يحس انه حقير. يحس وكلنا هذا هذا المخلوق ودي مش حاجة تعيبك. يعني ربنا كرم ربنا قال كرمنا بني ادم. كرمناه على المخلوقات بس
سوما هو في الاصل ايه هو في الاصل مخلوق من حاجة مهينة. يعني فعلا فعلا لو حد لو النطفة دي على الارض انا ما رضاش انزل اجيبها يعني شف شف الاصل الخلقة عامل ازاي؟ عشان الانسان يعرف ان هو ايه؟ هو هو كده هو احنا ده
وده ما يعيبكش هو ده حقيقتك. وده حقيقة كل البني ادمين. الضعف والعجز والنسيان آآ الانسان بيقهر على النوم بيقهر على المرض. ما بيعرفش قمة الضعف. قمة الضعف. يعني ميكروب مش بشوفه اصلا. حاجة مش بشوفها من كتر ما هي صغيرة وما بعرفش ما اقدرش عليها
بدأ من نطفة وكان اصلا عدم هي فكرة انه كان عدم دي هي لازم تقف معك. طب طب انا جيت ليه طالما كنت عدم؟ طب انا جيت ليه طالما كنت عدم مهم قوي ان انا استشعر انا كنت ولا حاجة
وحقيقتي مخلوق لما استشعر ضعفي واصل الخلقة الانسان يتضائل قوي مع فكرة في عزاب وفي يوم قيامة وفي نار وفي قبر انا اصلا نطفة فما بالك ان انا ممكن اتعرض لده هقف قدامه ازاي
انه يعني قوتي ايه؟ حجم ايه؟ يعني انا ممكن انط لفوق قد ايه؟ او ممكن اشيل حديد قد ايه؟ ولا حاجة. عشرين كيلو مسلا خمسين كيلو انت كده والله الحاجات دي بتضحكني اوي بيعملوا مسابقات اللي هي دي
اللي هو بيجيبوا ناس كده احجام وكده فهو اخره بيعمل ايه بيشيل طوبة قد قد كده طوبة قد كده طوبة قد يعني عادي طوبة قد كده ويقوم حالفها كده شوية لفوق فاهم؟ ويقوم حادف واحد انت هو ما عملش حاجة هو ما يعرفش يشيله جبل مسلا ما يعرفش يشيل عمارة
ما هو ده الطبيعي وكلنا معترفين فاهم؟ تلاقيه مسلا ايه بيزق عربية بس يعني هو بيزق عربية هو هي دي قوة الانسان الجبارة فاهم انا ممكن ازق عربية هتحس انه احنا في الاخر ايه
حاجة حاجة ولا حاجة حاجة صغيرة اوي. حاجة ضعيفة جدا فالصورة دي جاية تقول لك انت ايه اصلا؟ يعني انت ايه انت ولا حاجة والغريب ان احنا ما كناش موجودين اصلا. يعني انت كنت عدم كده
وبعد كده بتكمل وتقول لك ليه ربنا بقى اوجدك وجدت لتبتلى بس كده ومعك ادوات عشان تبتلى وربنا هيوريك الطريقين اللي تختار منهم بكل وضوح يعني سبحان الله ازاي صورة الانسان في التلات ايات دول
بتأصل اهم معنى في الحياة ده. انا مين وجيت مين وجيت ازاي وجيت من ايه وجيت ليه ورايح على فين ؟ في تلات ايات والنبي صلى الله عليه وسلم قال كده اما شكل واما كافورة. قال ايه؟ كل الناس يغدوا
يعني ايه ياخده؟ الغدو والعشاء. الغدو يعني الصبح. يعني ايه ياخده؟ يعني بيفتح الباب ويخرج من بيته الصبح. فاهمين؟ فالنبي صلى الله عليه وسلم بيقول كل الناس ايه كل الناس بتاخده. فبائع نفسه. كل الناس بتاخده ويبيع نفسه
فمعتقها او موبقها يعني كله بيمشي الصبح ويختار لنفسه فيا اما اعتق نفسه من النار يا اما هيهلك نفسه ايه مشاكل واما كفورا. تلات ايات والله تقراهم كده تلاقيهم بيراجعوا معك اعمق اعمق مفاهيم في في التاريخ
اهم حاجة في الدنيا انا ايه وانا هنا ليه؟ والاجابة واضحة جدا. انت ايه عشان تبتلى؟ وايه تاني؟ وبس طب عايز اتبسط شقين تاني عشان تبتلى بس طب ايديا وجسمي وعايز لأ ده اصلا دي حاجات بتبتلى بيها تحس ان هي بايه
بتحدد الوجهة من اول وجديد بشكل حاسم يعني اللي هو انت هنا عشان ده وبس. وانت كنت ولا حاجة. فكون انك جيت لازم تربط دي بدي نبتليه فجعلناه سميعا بصيرا انا هديناه السبيل اما شاكرا واما كفورا
كده بكل اختصار مين اللي هيختار الكفران اللي هيختار الكفر ان اعتدنا للكافرين سلاسل واغلال وسعيرة شوف الفرق بين السياسة والاغلال ايه يا جماعة؟ الاغلال دي اللي هي بيربطوا بها الايدين والرقبة. انما السلاسل اللي ايه؟ اللي بيتسلسلوا بها
فما فيش مفر عامة. وبعد كده في نار سعيرا وبعد كده الموضوع تجاوز الكافرين. ليه لان احنا بنتكلم عن الانسان وبنتكلم عن الهدف من غايته. الهدف من خلقتك ايه ايه
ايوة الهدف من الغاية انك تخش جنة يعني النار هي تخويف عشان الانسان يهرب ويحقق غايته برضه. يعني مش الهدف من قدرتك انك تخش جنة او نار الهدف من دخول الجامعة ايه عشان تفهمها ببساطة مش انك تسقط او تنجح انك تنجح
الهدف من دخول الجامعة انك تنجح وطريق ده انك تزاكر وتمتحن عشان كده الصورة هتتجاوز الكافرين واختياراتهم للكفر وعملوا ايه؟ وازاي رفضوا؟ لان اصلا احنا بنتكلم عن الانسان معمول من ايه؟ موجود
ليه؟ المفروض يروح فين وده مهم اوي ان الواحد يفهم الهدف من وجوده. ربنا اوجدنا عشان نمتحن وننجح فنخش الجنة. يعني ربنا خلق الانسان وبيحب المخلوق ده جدا وحاجة مش قادر استوعب ادرك ليه
وبعد كده خلق له الجنة ومكان جميل اوي والمفروض الانسان يعدي المرحلة عشان يروح الجنة دي كل ما تستوعب انت انت وجودك ليه في الحقيقة الغاية عشان بيقول لك الغاية ايه
في الاخر خالص اتخذ الى ربه سبيلا. راح لربنا عشان عشان يحقق غايته. كل ما هتحس ان هتحس ان فطرتك بتستجيب اصلا للمعنى ده جدا. اللي هو هو ده صح
وده اللي انا عايزه وده ده اعلى بكتير من اي غاية تانية اي حد في البشر يعني دون ده بيحددها لنفسه فتلاقي واحد انا انا لغاية ان انا ايه مسلا ان انا اموت وعيالي مش عارف ايه بس كده اه يعني هو هايطه كده. عن ان انا بموت عيالي يبقى مستورين
بص بص الغايات بقى. جمع معي انا هدفي ان انا يبقى عندي اكتر جوايز مين اكتر واحد بيلعب كورة بس هو ده غايته هو غايته ايه انه الكورة دي اللي هي البالوندور دي يبقى عندي كتير منها
طب احنا ممكن ننزل نعملها عادي مع بعض في العتبة وكده لأ هو يعني انا دي غايتي هي دي الغاية بتاعته؟ اه دي غايتي. هو في واحد غايته كده صح؟ هو في واحد اقل من كده يعني انا لسه البس التيشيرت بتاعة الفريق ده يعني مش مهم انا ما العبش حتى هو هو غايته في
ايوا كده كده بص معي فعلا للغايات البشرية الحقيرة جدا مقارنة بواحد ان لغاية ان انا ايه اخش الجنة واشوف ربنا واقعد في الجنة مع اهل الجنة دي غاية ما ما فيش بعدها اصلا. وده اللي اتخلقنا عشانه. وعشان كده الانسان في الدنيا دي لما بيحط لنفسه اهداف اهداف دنيوية
عمره ما بيكتفي بها لان هي قليلة اوي على نفسه يعني نفسه مخلوقة عشان طموح اكبر بكتير فبيجي يحقق الهدف ده يلاقي نفسه ايه ما شبعش فيحط هدف تاني فما يشبعش
فيفضل يجري ورا اهداف ونفسه تقول له انا عايزة حاجة تانية اصلا. هي انك بتاكل حاجة ما بتشبعش. هو ده اللي بيحصل للفطرة السوية يعني والنفس الطبيعية عشان كده دايما في الدنيا عايز اكتر عايز اكتر لان هي قليلة اصلا. فلو خدتها كلها بتبقى قليلة
ما بالك لو ما تاخدهاش كلها فنفسك بتبقى مش عايزة ده في حين ان واحد بيتطلع بقى ايه للجنة وبس النبي صلى الله عليه وسلم كان نايم على الحصير وسيدنا عمر قال له لما الايام علم في جسمه قال له يعني الناس الملوك وقيصر وقاعدين في قصور
وانت كده فالنبي صلى الله عليه وسلم يعني عينه على الجنة. قال له خللهم الدنيا حينما ترضى ان تكون لهم دنيا وتكون لنا الاخرة احنا بتوع اخرة والنبي صلى الله عليه وسلم كان لما ينظر لشيء من الدنيا يقول ايه؟ اللهم لا اعيش الا عيش الاخرة. دي مش عيشة اصلا
هي دي مش عيشة اصلا ليه؟ لان نفسه الى النبي صلى الله عليه وسلم شاف الجنة النبي صلى الله عليه وسلم بيصلي بالصحابة فلاقوه بيعمل كده فقال لهم انا كنت هقطف لكم ثمر من الجنة
فده واحد بالزات صلى الله عليه وسلم شاف اللي بجد المفروض تعيش عشانه وفي حين ان ده مش مبرر مش اللي هو لازم اشوف الجنة عشان ابقى كده. بس عشان تفهم المؤمن لما بيرتقي باهدافه بتوصل معه لفين
بس في حين ان في اهداف اللي هي ايه انا انا انا عايز ابقى عندي بيت في سودك فاهم؟ يعني هو ده اللي انا عايزه انا نفسي في وشاليه في الساحل
بيتين بس يعني هو ده هدفه ها؟ وشايليه في السخنة عشان برضه ابقى يعني معلش طماع شوية. وتلات عربيات وبس يعني في حد اهدافه وعمارة يعني ومحل محل بالكسرة مش محل
وموبايلين واتجوز اربعة. ها عشان بقى يبقى فاجر بقى. بص ما فيش في حين انه في واحد في الجنة واحد في الجنة احد النعيم بتاعه في الجنة اللؤلؤة للنبي صلى الله عليه وسلم قال اللؤلؤة الخيمة اللي عاملة زي اللؤلؤة اللي طولها ستين ميل
وعرضها ستين ميل يعني ايه؟ يعني ايه ستين ميل قد ايه ستين ميل دول احنا بتوع كيلوهات؟ اكتر من مية كيلو تسعين كيلو اللي انت عايزه. يعني عنده بيت قد مش قده مش بيت في السخنة عنده بيت قد طريق السخنة
وده واحد من بيوته النبي صلى الله عليه وسلم ما قالش ان ده كل ملكه والنبي صلى الله عليه وسلم قال له فيها اهلون. اهلون بالجمع يعني ايه اهلون؟ الاهل هي زوجتك
ما هو له ايه؟ من الحور العين الكثير شوف شوف الفرق ما بين الهدف الحقير اللي احنا قلناه ده بتاع التلات عربيات ده مع ان ده هدف ايه؟ ده انت لو انت عندك تلات عربات انا هقول لك ايه ايه الاسراف ده يا اخي
يا حرام عليك في اخواتك في فلسطين وفي سوريا صح هنتكلم كده. انما ده معلش انا طموح فجبت تلات عربيات. ايوة هم اهل الدنيا ده طموحهم الطموح انه انا فاكر فيديو بتاع ماي ويذر ده فتح بتاعة ساعات كده وقال لك عندي تلاتين ساعة عشان كل يوم البس ساعة. بس تلاتين يعني ما ينفعش افتح محل
يعني تلاتين ده قليل اوي بس هم اهل الدنيا كده هو عشان يبقى هو وعلى فكرة ده بالنسبة لاهل الدنيا ده اجمد واحد. بس عنده تلاتين ساعة برضه يعني طموح اهل الدنيا بيقف عند الدنيا اللي هي قد ايه؟ اللي هي قد كده. انت الغاية اللي اتخلقت عشانها اعظم من كده بكتير
عشان كده الملتزم مش غلبان. عشان انا فعلا ده بقى يعني قمة الغلب. ان يفتكرك غلبان ومش عايز تاخد حاجة في الدنيا انت متخيل الفرق ما بين اللي هو بيقوله الحقيقة. الحقيقة يا ابني انا عايز اخد حاجة اكبر بكتير قوي من اللي انت عمرك فكرت فيها
يعني اللي زاهد فعلا هو اللي زاهد في الدنيا. انما يقول لك دول غلبانين وعلى قدهم ومش عايزين واحنا اللي انت خدت ايه؟ ولا حاجة خد حفلة في الساحل خد ايه يعني من خد ايه؟ طب التاني خد ايه في الجنة؟ شف تشوف بقى الغلب بقى حقيقي
لما تلاقي ده في الاخر بيفكر بس تفكيره حدود تفكيره يا جماعة حدود تفكيره عاملة ازاي؟ الى جانب اللي بيحصل عليه في الحقيقة ازاي؟ ما هو انت ممكن تقعد تهري كده وفي الاخر ما عندكش غير سكوتر. يعني عشان برضو نبقى فاهمين انت هتوصل
ايه؟ يعني انت طموحك ايه وهتوصل لايه؟ هي دي غاية وفي واحد تاني هيروح الجنة آآ ويبقى النبي صلى الله عليه وسلم قال من كظم غيظه وهو قادر على ان ينفذه خيره الله يوم القيامة من الحور العين ما شاء. في واحد يبقى واقف في يوم القيامة
مين الحور العين بتاعته بيختار انت هنا مش بتختار انت هنا ممكن ممكن تشوف لي عروسة لو سمحت وتبقى بتموت يعني صح انت هناك انا بس بوريك الفرق ما بين واحد طموحه هنا ودي غايته وواحد حقيقة طموحه هنا ودي غايته
فشوف بقى مين اللي مصغر نفسه ومين اللي مش ومين اللي عايش باهداف غلط عشان كده ان اعددنا للكافرين وخلاص ان الابرار بقى تعال اتفرج عليهم عاملين ازاي. صفات اللي اختار طريق الغاية ده عاملين ازاي؟ الاول اول ايتين
جايبين لك نبزة من النعيم بتاعهم. يشربون من كأس كان مزاجها كافورا عينا يشرب بها عباد الله يفجرون تفجيرا. جابت لك بس مشهد وهو مع قاعد بيشرب يا ريت لك مشهد وقاعد بيشرب. بس بعد كده الاربع ايات اللي بعد كده بتكلمك عن صفاتهم. يوفون بالنزر
ويخافون يوما كان شروه مستطيرا ويطعمون الطعام على حبه مسكينا ويتيما واسيرا. انما نطعمكم لوجه الله لا نريد منكم جزاء ولا شكورا. انا نخاف من ربنا يوما عبوسا قنطريرا خلاص
ربنا زكر ايتين بيتكلم عن افعالهم وايتين بيتكلم عن نواياهم يعني يوفونا بالنزر ويطعمون الطعام على حبه فجايبينك وهم ايه عشان بس افتكر اه النبي صلى الله عليه وسلم قال يعني ايه افولة بالنزر
النزرة النزر ممكن الواحد يعني اللي هو بقى النزر اللي هو زي الندر ده اللي انتم عارفينه ده. اللي هو والله يا رب لو نجحت هاصلي حصل لي قيام ليل بعشرة اجزاء. ماشي؟ بس
اصلا آآ ده معناه ان واحد يايه يعاهد على ربنا على حاجة. فالمعنى العام اللي هو النبي صلى الله عليه وسلم قال ايه؟ من نذر ان يطيع الله فليطعه ومن نذر ان يعصي الا يعصي الله فلا يعصه. يعني
آآ والنظر ان يعصي الله فلا يعصيه. يعني اصلا انا باعاهد ربنا على على الطاعة اصلا مش بتكلم على مش بيوفونا من نازل اللي هي المسال الصغير اللي انا قلته. بيوفونا بنزر ان هم وربنا احنا هنطيعك
فبيوفوا بالنزر ده فاللي خد الغاية دول صفاتهم ايه يا رب؟ ان هم ماشيين في الطريق ده وده فعل مضارع. مستمرين في الطريق ده. مستمرين ان هم يلتزموا بالهدف اللي اتخلقت عشانه
الابتلاء ده بتحقيق العبودية في الابتلاء فده اول فعل وبعد كده ويطعمون الطعام على حبه. حبه يعني ايه بقى حبه الهيه دي عايدة على ايه حاجتين يا اما على الطعام يطعمون الطعام على حبه. يعني هو بيحب البسبوسة مسلا يعني
فيعمل ايه هيقوم مديها عشان اللي بيحبه هو اللي بيديهم يعني بيعملوا طاعة يا جماعة بجد بيعملوا طاعة صح بيعملوا طاعة بصدق بعيال وطاعة باحسان او على حب الله يعني عشان بيحبوا ربنا فبيعملوا كده. وبعدين بص مسكينا ويتيما واسيرا. ليه؟ عشان يوريك ان هم بيعملوها صح. بيحسنوا فيها بينوعوا بيدوروا على اللي محتاج. وبينوعوا مرة
ومرة يتيم ومرة اسير فبيجيب ربنا هنا بيزكر لك بس نبزة عن عبادتهم. نبزة عن انه ازاي دي آآ الناس دي استخدمت الادوات اللي ربنا ادها لها دي في الدنيا
وفت بالنذر وعبدته فده افعالهم. اما نواياهم فربنا قال ايه؟ قال لك وراك هم بيقولوا ايه؟ وهم ما بيقولوش ده في وش الناس. يعني مش واقف بيقول له انا ما بكلكش انا ما بكلكش غير ربنا ما بيعملش كده. هو ده اللي جواه
بس ربنا سمعنا اللي جواهم عشان احنا نفهم نوايا الناس دي كانت عاملة ازاي. انما نطعمكم لايه لوجه الله. ده اول حاجة. وبعد كده انا نخاف من ربنا يوما عبوسا امطريا. فهو من جواه
انا انا عايز ربنا انا عايز ربنا يرضى عني باللي بعمله ده. انا بعمل ده عشان ربنا اللي خلقني هيحاسبني فعايزه يرضى عني بافعالي دي. لله. يعني واحد عايش الحياة لله
واحد افعاله لله. الانسان يا جماعة اللي بياخد آآ طريق الهدف من الخلق ده طريق العبودية. بيبقى يعني ايه ما انا مسلم وخلاص دايما كده. ما انا مسلم. ما كلنا
لا في واحد مسلم يعني ايه؟ يعني مكتوب في البطاقة مسلم وبيقول انا مسلم وبيسمع الادان بيقول في صلاة ده مسلم بس طريقة تفكيره للحياة تتعاش ازاي بتقف كده خلاص
وفي واحد تاني هو هدفه في الحياة انه ربنا اهم حاجة يرضى عني على مدار حياتي كلها فايه الحرام والحلال؟ ربنا قال نعيش ازاي؟ ربنا قال نعمل ايه؟ ده ما بيتعملش يبقى خلاص وربنا ما بنعملوش. ده ربنا قال نعمله يبقى لازم نعمله. ده قال لي ممكن اعمله خلاص هعمله
هو وجهته اه الدين يعني شرع ربنا هو البوصلة بتاعته ما بيعملش حاجة الا اهم حاجة تبقى حرام ولا هتبقى حلال؟ عشان نعرف هنمشي فيها ولا لا فهو كل حياته مبنية على انا عايز الحياة دي عشان ربنا يرضى وهعيشها
عشان ربنا يرضى فاللي بينفع تاني يقول لي ما بيتعملش خلاص ربنا قال ما بنعملوش. اصل انا مخلوق عشان اعبد. فهو بيمشي كده ده بقى مضطرب معه. فاهم يعني ايه مضطرد
يعني ما فيش علمانية بقى. يعني من هنا مش بيقفل الزرار ده ويكمل وهنا ويفتحه. هو كده على طول فبيخرج مع ناس توافق ان ربنا يرضى عن حياته وبادائه في الجامعة ربنا يرضى حياته وبيختار واحدة يجوزها بناء عشان ربنا يرضى كله بقى كله
نتعامل مع الناس عشان كده بيشوف فلوسه هتيجي ازاي وتروح ازاي بالطريقة دي. حياته مبنية على الطاعة مبنية على العبادة. وبعد كده هي حياة عادية فاهم؟ يعني متجوز وبيشتغل وبيخرج وبيسافر بس مش بس لا اوعى تفتكر ان الاتنين حياتهم واحدة. لان ده بيسافر حتة ربنا قال لأ ما تسافرش هنا
وده بيسافر حتة ربنا قال ماشي وده بيتجوز واحد ربنا يقول له لأ دي هتضيع دينك. لأ ما انت ما تتجوزش دي وده يتجوز واحدة عشان ويتبسط ويخرج بس بس اهم حاجة يبقى ايه ان احنا هنرضي ربنا. فكله حياته مضطردة كده
الاتنين بيخشوا جامعة وعلى فكرة واتنين بيتجوزوا والاتنين بيتفسحوا الاتنين بيتبسطوا والاتنين بيزعلوا الاتنين بيخسروا فلوس والاتنين بيجيبوا عربية واتنين بيعوا. بس واحد فيهم عمل ده عشان ربنا خوفا من يوم القيامة
آآ وعمل كده في كل حاجة. واحد فيهم ما عملش كده. فده كان شاكر وده كان كفور. فده له السلاسل والاغلال والسعير. وده مع الابرار قاعد بيشرب فانت آآ وحد وجهتك بس
وحد وجهتك فدي صفاتهم يا جماعة فده اول شوط ان هو تاني تأصيل انت مين انت كنت ولا حاجة انت من حاجة حقيرة جدا نطفة انت معك ادوات انت موجود عشان تمتحن
ده اول فكرة انت مين وانت هنا ليه والغاية من خلقتك انك تتوجه للجنة في الاخر وبعد كده اللي دخلوا الجنة دول اللي قاعدين بيشربوا دول ومبسوطين اه كانوا عاملين ازاي في الدنيا
يعني النزري ده فين؟ ان ده عملي اهو. عاملين ازاي من جوة ومن برة. واحد خايف من يوم القيامة شره مستطيرة يعني الشرور في كل حتة العزاب في كل حتة الانتقام في كل حتة
ويوما عبوسا قمطريرا. يعني يوم الانسان الوش ده الوشوش كلها مكشرة ومتضايقة وخايفة. ليه؟ يوم صعب جدا. فهو عارف قيمة اليوم ده وتفاصيل اليوم ده وحياته برضه بتتحرك على انه
يوم القيامة ما ينفعش اعمل ده عنده حاجتين كبار بيحركوه ربنا آآ لوجه الله ربنا يرضى عني ويحبني يوم القيامة انجو فيه وبعد كده ربنا عمل ايه بقى في الشوط التاني فوقاهم الله شر ذلك اليوم ولقاهم
نظرة وسرورا. اه هنتكلم عن الجايزة بتاعتهم الجايزة بتاعتهم الغاية بتاعتهم وانت بقى بتقرا الايات دي عايزين نطلع ايه المختلف عن الايات دي يعني في الايات دي عن اي اية تانية او اي ايات تانية اتكلمت عن الجنة
ربنا قال ايه؟ وجزاهم اولا ولقاهم نظرة وسرورا. يعني ايه؟ في وشه كده خلاص بقى فيه انشكاح كده ومبسوط عمال يضحك ووشه منور وكل حاجة حلوة. وجزاهم بما صبروا ايه؟ جنة وحريرا. اللبس. ماشي؟ انا هقرا عشان اقول لكم نعيم
احنا مش عايزين نتكلم بالانجليزي الحاجة كومنت مشتركة متكئين فيها على الارائك لا يرون فيها شيء. طب فيه حاجة مش واضحة في الالفاز ممكن نقولها شمسا ولا زمهاريرا. الزمهرير اللي هو شدة البرد. فلا في حر ولا في برد. ماشي؟ ودانية عليهم ظلالها. الظل قريب منه
ليلة قطوفها تزليلة. دي واضحة دي. يطاف عليهم بانية انية اللي هي الكوباية. من فضة واكواب كانت قواريرا. يعني هي آآ الانية اسف الانية اللي هي الايه؟ الصينية ماشي؟ الانيميا من فضة والاكواب قواريرة يعني ازاز. بس قوارير من فضة. ازاز من فضة. فانت فانا مش فاهم
ما خلاص مش مشكلة ما انت احنا ما نعرفش ايه الجنة بس هي اه اه فضة بس بس شفافة زي الازاز طب ازاي؟ ما اعرفش قدروها تقديرا. يعني ايه بقى قدروها تقديرا؟ المشروب اللي جوة ده متقدر بالزبط زي عارفين يا جماعة لما الشاي يبقى مزبوط
عارف لما البيبسي تشرب البيبسي بس تلاقي نفسك فيه حتة خلصت او عارفين لما هو ده يقدروها تقديرا ساعات البيبسي تبقى ساقعة ساعات عازمك وتلاقي سخنة وحط البيبسي وطعمها التقديرة دي ما فيهاش غلطة. لا في الكمية ولا في السكر اللي فيها ولا في السخونية. قدروها تقديرا. ويسقون فيها؟ اه بيشربوا ايه
كأسا كان مزاجها زنجبيلا. مزاجه يعني ايه ممزوجة يعني هو بيشربه من حاجة بس ممزوجة بزنجبيل. طبعا انا مش باقي الزنجبيل ده ايه؟ مش حلو اصلا بس ده في الجنة
اصبر بس. اللي في الجنة حاجة تانية. انت اصل ساعات الشيطان يخليك كده. يعني انت فاكهة ورمان فانت ماشي رمان يا عم هي والله انت ربنا بيقرب لك بيقرب لك الالفاز فمش معنى ان انت آآ ده مش فاهمه مش حاسه
وهو بالسزاجة اللي الشيطان صورها لك دي. لأ هو اصلا فكرة ان هي حاجة وممزوجة بحاجة ده المعنى الاساسي اللي لازم يوصل لك عينا فيها هي دي بقى عينا فيها تسمى سلسبيلا. ده ده اصل المشروب. وبعد كده ويطوف عليهم وولدان مخلدون. اذا رأيتهم اللي هم الولدان حسبتهم لؤلؤا منثورا
بعد كده ربنا يقول واذا رأيت ثم ثم يعني ايه اما يعني ايه اه ثم يعني يعني هم قاعدين كده. ولو بصيت هناك ده معنى ثم ماشي؟ واذا رأيت ثم رأيت نعيما وملكا كبيرا. يعني هم قاعدين كده يبصوا يلاقوا
نعيم وملكا كبيرا. عاليهم يعني عليهم ثياب سندس خضر واستبرق. ده ده حرير وده نوع ده نوع تاني من الحرير وبعد كده حلوا اساور من فضة وسقاهم ربهم شرابا طهورا. ان هذا كان لكم جزاء. المشترك ايه بقى يا جماعة
المشترك هو الرفاهية نعيم الرفاهية ركز معي الرفاهية يعني ايه عارف لما ايه واحد مسلا يبقى رايح آآ اوتيل مسلا في الحرم وبعد كده قلنا بس اوتيل نضيف شوية طلع مع اهله ولا حاجة
فبعد كده ايه يقول لك دخلنا فمش عارف ادونا ها ادونا اسمها ايه دي اه عملوا لنا القهوة بتاعة العربي والراجل ده تمر ودخلنا مش عارف لقينا محطوط ايه دي كل التاتشات دي
هو ده اصلا اللي بيجيب التمر ده اصلا بكم بريال بس هو بس هو جابك بريال. ليه عشان الانسان بيدور على الرفاهية دي انا ركبت فاكرين اوبر ركبت اوبر الراجل اداك بص عيل صغير ده ايه كاتب اللي هي كات بجنيه دي وازازة مية اللي هو ايه ولا حاجة
عليه بس احنا الرفاهية بتفرق معنا جدا الانسان بيدور على رفاهية جدا انه انا رحت مش عارف فين وكانوا بيعملوا ايه وحاطين بقى في الحمام مكتوب في الحمام بس مش مهم وحاطين مكتوب ايه بقى واده لي اروح به اللي هو شبشب مسلا ما لوش
الانسان بيدور على الرفاهية الانسان كده بيحب الرفاهية جدا فسبحان الله اتفرج على الرفاهية الايات دي فربنا بيقول ايه بقى؟ تعالوا بقى نرجع تاني ونشوف. اول حاجة لبسه ايه؟ حرير. طب ما نلبس عادي يعني ما نلبس بولو كده عادي. لأ
ليه تلبس عادي؟ الجنة مفيهاش الجنة فيها رفاهية فافخم واغلى حاجة كانت الحرير عشان هو في نهي اصلا انسان كان الراجل كان لبس الحرير عشان ده في قمة السفه في الزينة انت بتعمل ايه ؟ لأ في الجنة انت وتحت تلبس ايه ؟ شوية سندس شوية استبرق
حرير بقى رفاهية حاجة انت اصلا في الدنيا يعني يوم ما لبسك يبقى جامد ما بتفكرش اصلا حرير ايه يعني ليه الجنة فيها رفاهية في اللبس الجنة فيها رفاهية في القعدة. ربنا قال ايه؟ قال ايه؟ هم هم واقفين هم قاعدين؟ لأ متكئين فيها على الارائك
حد فاهم متكئ عارف اه بالزبط كده اصل مش هينفع اعملها انا واحد قاعد مأنتخ زي ما انت تقعد على كده ولا تقعد على شازلونج الارايك دي ايه يا جماعة؟ اللي هي الاسرة اللي هي كانت بتبقى متحاوطة كده عارفين الملوك لما يجيبوهم وده فين؟ ده في فيلم يعني ده فيلم عادي. هم جايبين الراجل وعاملين له بتاع ويطلع يقعد
بيغطوه العنب والحاجات دي اهو دول في اهل الجنة قاعدين كده. ما بيقعدش قعدة عادية زيك كده تلاتة قاعدين على فمه مش قادر يحط ايده. متكئين فيها على الارائك ففيها رفاهية في القعدة
وبعد كده ربنا يقول ودانية عليهم ظلالها. يعني مش مسلا يعني ده الطبيعي تعالوا نروح نقف هناك عشان ضلة؟ لأ هي الضلة بتيجي يعني رفاهية يعني انت انت الضلة تيجي تقعد معك. وبعد كده بص الرفاهية اللي في الاكل بقى ذللت قطوفها تذليلا
بقينا قاعدين كده والاكل عمال ينزل طب انا هقوم لأ ما تتحركش اصلا في الجنة. انت تقوم ليه؟ البسبوسة تيجي تتقطع وايه والبسبوسة تطير كده ولا ملكي وتيجي تتحط قدامك ولسه فيه واحدة هتقوم ايه هتقوم قاطعالك ومعلش بوقك وتقوم
ده ايه ؟ ده بجد في الجنة. دي الرفاهية اللي في الجنة وذللت قطوفها تذليلا ده انت مستشعر ده شفتم يا جماعة عشان بقول لكم والله الغاية والغاية يعني ما فيش ما فيش واحد والله يقبل لنفسه اقل من كده يبقى عاقل وده موجود ومتاح واللي عايزه ربنا
بيدعوا لده. والله يدعو الى دار السلام. ربنا بيدعو لده في واحد عيل ما يختارش ده ابقى قابلني لو لقيت حد اكلك. في حد عاقل والله والرفاهية اللي في الاكل دي والرفاهية اللي في الشرب قدروها تقديرا. دي دي فين وفين لما عارف عارفين الماية
بتاعة الشتا اللي هي لما تسيب ازازة مية في العربية دي انا بحبها اوي دي. تسيب ازازة مية في العربية في الشتا وتنزل احلى مية دي. هي دي بحس كده ايوة بس باستنى شهر اتناشر عشان اشرب المية الحلوة دي. صح
ليه؟ عشان دي الدنيا الاخرة مش كده الاخرة قدروها تقديرا. انا عندي مشكلة في الموضوع ده لان انا النسكافيه ما بحبش املى الكوباية للاخر الناس مش يعني لازم اقول له
ولما وساعات انسى وساعات هو يفهم غلط ونقعد يعني لازم اقوم اعمل لنفسي الكمية بالزبط وفي الاخر عادي يعني ممكن ازود انا بالغلط اقلل بالغلط. فليه لان هي آآ ده ليفل الرفاهية
الجنة كده الجنة قدروها تقديرا. الجنة حتى الرفاهية في الخدمة انا كان يطوف علي من ولدان مخلدون دي يا جماعة جميلة جدا يعني ربنا بيخلق في الجنة اطفال عشان تخدمك
انت عمرك شفت طفل وبعدين ربنا يقول حسبتهم القلوب المنثورة. طفل جميل جدا جدا ماشي وصغير كده وما ابتسمتش وما انشكحتش وما حستش كده بسكينة ليه؟ ده احلى منظر ما فيش حاجة اسمها ايه ما فيش. دايما يعني غالبا يعني بس بس ده لما ربنا يبقى خلقه في رفاهية وبعدين
نبص الرفاهية ربنا قال ايه؟ يطوف عليهم. مش مسلا فين يا عم الناس دي وراحوا فين وتلاقيه بيغسل البتاع. هو يطوف دي من الكثرة من كثرة الانتشار من وعلى طول موجود وبعد كده ربنا يقول ايه وحلوا اساور حلوا مش
اه ان هم اللي بياخدوا الاساور لأ ده في حد بيعمل ايه؟ حد عمال يلبسه ويعمل له يا جماعة تحس ان الراجل قاعد رفاهية في التزيين وبعد كده وسقاهم ربهم
ان واحد ييجي يقول له ربنا باعت لك ده شرابا طهورا. انا فعلا وانا بقرا كده الراجل اللي قاعد ده في قمة الدلع والله يعني ما فيش اية الا ولا يرون فيها شمسا ولا زهرا. عارف الجو
ما فيش لا وحش ولا يعني ما فيش حر الشمس فعلا هي مش بتكلم بقى في انواع النعيم. بتكلم بس على الرفاهية اللي في الجنة الصورة دي وانت بتقراها تاني كده. الحتة دي هتحس ان الناس هتحس اصلا بنعومة كده. يعني انا فعلا وانا في دلع
في دلع في الرفاهية. في قمة النعيم ان هذا كان لكم جزاء وكان سعيكم مشكورا فمهم قوي بقى الاية دي يا جماعة مو انك تفهم انه الجزاء على قدر السعي
يعني ليه قال وكان سعيكم مشكورا؟ عشان يقول لك الجزاء ده عشان السعيدة العلاقة مع ربنا علاقة سعي علاقة عمل السعي يعني ايه؟ يعني الواحد بيتحرك بسرعة واحد بيتحرك بقوة واحد بيتحرك بنشاط
ده السعي وجاء من اقصى المدينة رجل يسعى مش بقى واحد بيتسنكح وبيقدم رجل ويأخر رجل ناس انواع بقى في السير اللي ربنا ناس انواع في واحد متردد خليني اكلمك عن شوية الانواع اللي عايزين نبعد عنها. متردد
ربنا قال ايه على المنافقين آآ لا يستأذنك الذين يؤمنون بالله واليوم الاخر ان يجاهدوا باموالهم وانفسهم والله عليم المتقين. انما يستأذنك مش عايزين يجاهدوا. الذين لا يؤمنون بالله واليوم الاخر
ثبت قلوبهم وهم في ريبهم يترددون ولو الارض الخروج لاعدوا لها عدة ولكن كره الله انبعاثهم فثبطهم. وقيل اقعدوا مع القاعدين. فهم في ريبهم يترددون. هو من التياب؟ يعني مش مسدق
يعني حاسس ان هو هيخسر لو لو راح لربنا هو مش مصدق ربنا بيوعده بحاجة وهو مش مش قادر ينصاع لها ويستسلم لها هو فيه طيب عشان كده اول القرآن ايه؟ لا ريب ده الكتاب لا ريب. اللي هيقوله لك حق. اللي هيقوله لك بجد. اللي هيقوله لك يعني مستنيك. لا قريب. فهم ما قدروش يوصلوا للمرحلة دي
التردد ده بسبب ايه بسبب ان هو مش مش مصدق مش واسق. هو بالنسبة له انا بخسر دلوقتي انا هخسر وانا بسيب. انا هخسر وانا بترك. انا هخسر وانا بضحي
ومتردد ففي واحد متردد فتلاقيه قاعد كده وايه وعمال يترعش اروح طب ما اروحش طب ما هو افرض طب ما انا برضو طب ما انا كده طب ما هو برضو ما انا بيبقى ده اللي جواه اللي جواه تردد
عشان كده ربنا قال في سورة البلد فلا اقتحم العقبة. التردد ده لازم تنسفه تقتحم على طول تبقى واسق في اللي ربنا بيقوله وبالعقل بس سبحان الله فعلا ده ان ده نوع. فيه واحد تاني
بتاع صورة النساء ربنا يقول ايه؟ وان منكم ايه ايوة ما انا اختبارات بقى حفز وكده وان منكم لمن لا يبطئا. ده المبطئ ده ماشي؟ واحد ايه واحد بطيء اوي
واحد سلحفاة يعني بص تحس ان هو لربنا. وان منكم الى من لا يبطئن بيبطئ لدرجة ان هو ما يروحش. والاية بتقول كده الاية بتقول ايه بعدها آآ وان منكم لمن لا يبطئ ان
بعد كده خلينا في الاية اللي بعديها. ربنا قال ايه؟ هو نفس الراجل ولئن اصابكم من الله فضل ليقولن يا ليتني كنت معهم فافوز. فوزا عظيما. يعني هو ما رحش. عمال يبطأ عمال
يعني عمال يمسك نفسه يعني انت قوم قوم بقى عشان تاخد خطوة حاضر والصيف ورمضان جاي ويعني هقوم بس بص انا بس انا على الهادي قوي يعني واحدة مسلا هلبس هلبس حجاب بس لما اتجوز هي اصلا في اولى جامعة. هي لسه فاضل عشر سنين على الجواز بس بعد الجواز مش لازم دلوقتي يا بنتي وانت لسه شباب
عمال مش عايز ياخد قرار هو بطيء اوي وعندنا السرعة السرعة ده اساس في اللي عايز يروح لربنا اساس في العبودية. ربنا قال وسارعوا الى جنة فاللي بيبطأ ده مش فاهم مش فاهم العبودية ازاي العبودية عايزة سرعة
النبي صلى الله عليه وسلم السيدة عائشة بتقول ان هو كان في خدمة اهله يعني يقعد في البيت يبقى بيساعدنا ويبقى بيعمل كزا وبيعمل كزا بعد كده قالت ايه؟ فاذا سمع الصلاة او النداء مش عارف اللفظ بالزبط قام كانه لم يعرفنا. يعني اول ما سيدنا آآ بلال
يأذن او يقيم النبي صلى الله عليه وسلم يقوم يعني هو بيعمل حاجة الاقامة يقوم قايم خلاص. في سرعة في سرعة خلاص هي العبودية كده. انما اللي هيقعد يفكر ويشاور عقله ويبطأ ده ده ما بينفعش
ما بيروحش ده ما بيعملش سعي. السعي يا جماعة ما بيجيش غير كده وفيه واحد آآ بيسعى بقى بس برضه سرعات هي بتبقى سرعات يا جماعة زي ما آآ هيحصل على الصراط
النبي صلى الله عليه وسلم قال منكم من يمر كايه البرق الصورة عاملة ازاي يعني انت ساعات انت بتقف عشان تحاول تلمح البرق من كتر السرعة يعني لولا لولا ان الرعد بيسبقه فانت هو هييجي اهو انا سمعت صوت رعد غالبا ممكن تلحقه تشوفه
البرق سريع جدا والنبي عليه الصلاة والسلام قال منكم من يمر ايه؟ كطرف العين زي ما بتقفل عينه بتفتحها هو مين في اللي بيمر كالريح وفي اللي بيمر كالراكب يعني واحد راكب حاجة ماشية بسرعة جدا عربية ماشية بسرعة جدا
وبعد كده النبي صلى الله عليه وسلم ايه آآ قسم الناس لتلاتة في واحد يسلم وينجو وفي واحد مخدوش يعني ماشي على الصراط بس عمال الكلاليب دي تطلع وتعوره والحسد ده يشوكه بس هيوصل
وبعد كده وفيه واحد يقع بقى فانت سرعتك عاملة ازاي هنا هي دي سرعتك هناك بالزبط بس عشان نبقى واضحين يعني السرعة بتفرق. ولازم واحد انجز واحد آآ النبي صلى الله عليه وسلم قال من خاف ادلج
ومن ادلج بلغ ايه؟ المنزل يعني ايه خاف يعني هو اصلا بيتكلم على بيشبه اللي عايز يمشي لربنا باللي بيسافر عادة كانوا بيسافروا بالليل عشان بالليل السفر اسرع هو ربنا بيطوي الارض
بس هم لما كانوا بيطلعوا يسافروا بالليل كان بيبقى مش هاقعد اريح وكزا لان الصحرا ضلمة فممكن يبقى فيه قطاع طرق حيوانات سباع فايه فكان بينجز ما كانش بيضيع وقت
فالنبي صلى الله عليه وسلم بيقول اللي بيخاف بيدلج يعني بيمشي بسرعة واللي بيدلش ده بلغ المنزل هو ده كده اللي بيوصل صح بعد كده النبي صلى الله عليه وسلم قال حاجة مختلفة خالص بعد بعد التشبيه ده قال الا ان سلعة الله غالية. الا ان سلعة الله الجنة
هو ده تشبيه بس هو بيتكلم على الواحد اللي خايف على الجنة لازم يتحرك ويتحرك بسرعة وده اللي هيوصل والسعي مهم اوي اوي اوي والموضوع مش بغير السعي عشان نرجع للاية يعني ايه؟ يعني مهما كنت بص انا عايز الجنة فاهم؟ انا انا عايز اوي
لأ بص انا عايز جدا بقى يعني فاهم؟ انا هموت وعايز بس بس عايز بس طب يلا قم ابزل بقى واسعى. لأ بس انا عايز جدا انت مش عارف انا نفسي في الجنة قد ايه. انا خايف من النار جدا
فانا انا بجد يعني انت لو دخلت جوايا تلاقيني عايز ما اخش النار هل في واحد في السبعة مليار مش كده يشيل الملحدين هل في واحد من حتى اهل الكتاب مش كده؟ مش عايز
ويخش كله عايز واحنا قلنا لكل الناس ياخدوا كله عايز بس هي مش بعايز بقى ربنا يقول ايه في سورة الاسراء من كان يريد دي عايز دي ماشي من كان يريد العاجلة الدنيا يعني
اللي عايز يختار دنيا عجلنا له فيها ما يشاء لمن نريد فيها ما نشاء لمن نريد. ما نشاء لمن نريد. ثم جعلنا له جهنم يصلاها مذموما مدحورا ومن اراد الاخرة عايز برضو
وسعى لها سعيها وهو مؤمن فاولئك كان ايه وعيهم مشكور مش ارادتهم اصلا يعني ماشي كله هيعوز يعني انت عايز عوز ماشي كله عايز ماشي انا عايز فلوس انت عايز فلوس ماشي ده عادي برضه بس اللي بيسعى يا جماعة هو ده ايه
هو ده اللي بجد بيبقى مشي في الطريق صح يعني ايه تسعى؟ يعني قوة يعني نشاط يعني بزل يعني حركة يعني سرعة يعني استمرارية في بقى ايه في العبودية بقى عامة
بس ده السمت بتاعك عشان كده ربنا قال في سورة النجم وان ليس للانسان الا ما سعى فربنا قال ايه؟ من تقرب الي شبرا او اذا تقرب الي العبد شبرا تقربت اليه ذراعا واذا تقرب اليه ذراعا. بص انت تحس ان في سعي العبد بيعمله اصلا
يعني ما فيش حد بياخد دي وخلاص يتقرب فالله يتقرب. تقرب الي ذراعا تقربت الي باع اتاني يمشي اتيته هرولة فانا مش عايز اعمل اي حاجة وعايز السنة مش كده. السنة اللي ربنا قالها دلوقتي مش كده
السنة قالها اللي هيسعى هياخد في مقابل السعي ده اكتر. بس مش هتسعى مش هتاخد حاجة خالص بس خلاص سنة واضحة جدا. فمهم اوي اوي ان احنا نفهم دي يا جماعة
مهم قوي ان احنا نفهم دي. وسيدنا ابراهيم لما قابل النبي صلى الله عليه وسلم ده قال لنا على السعي ده وقال له ابلغ امتك مني السلام او اقرئ امتك مني السلام وابلغهم واخبرهم ان الجنة طيبة التربة وعذبة الماء وانها قيعان
قل لهم ان الجنة طيبة التربة وعذبة الماء وانها قيعان. قيعان يعني عاملة كده يا جماعة وفاضية وغراسها سبحان الله والحمد لله ولا اله الا الله والله اكبر افهمهم انهم محتاجين يشتغلوا عشان الجنة يلاقوا فيها حاجة
سيدنا ابراهيم سبحان الله فعلا يعني كلام تقيل جدا يعني. فمهم قوي ان احنا نفهم القاعدة دي هتشتغل هتاخد بكل بساطة مش هتسعى مش لاقي حاجة اصل انا والله كان نفسي وكنت ناوي كل ده كلام ما بيأكلش عيش في الاخرة تماما. وامثلة كتيرة قوي على اللي بيهروه في الاخرة
وفي الاخر ربي ارجعون لعلي اعمل صالحا. كلا انها كلمة هو قائله فنيجي بقى للشوط التالت اللي هي ايه؟ نصائح عملية عشان انا بقى خلاص انا خدت الوجهة وعايز ابقى زي دول. فعايز استمر في السير ده. فدي نصايح عملية
وربنا بيقول انا نحن نزلنا عليك القرآن تنزيلا بصوا هنمشي مع بعض واحدة واحدة ادي اول واحدة القرآن تاني واحدة فاصبر لحكم ربك هي واحدة الصبر ولا تطع منهم اثما وانه ولا كفورا. واذكر اسم ربك
الزكر بكرة واصيلة. ومن الليل فاسجد له وسبحه ليلا طويلا. قيام الليل. اربع حاجات ربنا بيقول لنا عليهم اللي عايز يمشي في طريق العبودية ده لازم يبقوا موجودين في يومه. لانه جه في حياته
لازم نبقى موجودين في حياتهم القرآن. والنبي صلى الله عليه وسلم قال اقرأوا القرآن فانه يأتي يوم القيامة شفيعا لاصحابي. صح كده؟ وقال النبي صلى الله عليه وسلم ان الله يرفع بهذا الكتاب اقواما ويضع اخرين
ويقال لصاحب القرآن ايه اقرأ ورتل وارتقي. فان منزلتك عند اخر اية تقرأ بها فالقرآن يعني ما اعرفش يعني ما اعرفش بس زني يعني ما فيش حد من اهل الجنة وما عندوش قرآن في حياته يعني مش مش هينفع. ما هو القرآن هو السبب اصلا
ما اعرفش لا ده ان شاء الله انا متأكد ان ده رأيي انا يعني. لازم فيه قرآن ما هو ده الحاجة الوحيدة اللي فيها الشفاء للامراض وفيها الهداية وفيها النور وفيها الثبات لا مش سبك اللي انا قلته هو انت ما عندكش قرآن هتخش الجنة ازاي فعلا يعني
ما ينفعش عشان كده النبي صلى الله عليه وسلم قال لا حسد الا في اثنتين. ما تحسدش. بس في الحاجتين دول احسد. الحسد ده يعني مش الحسد اللي هو الوحش. بس احسد يعني قل نفسي في ده
خلاص؟ منهم ايه بقى؟ رجل اتاه الله القرآن وهو يقوم به اناء الليل واناء النهار. تلاقي واحد كده القرآن موجود في يومه واحد تلاقيه بيقول لك انا براجع مش عارف جزئين في اليوم وبالليل بيصلي ومستحضر القرآن وبيحب القرآن وبيدندن بالقرآن
ده واحد تحسده على اللي هو فيه. تحسده تحسده اللي هو ايه يا بخته ونفسي ابقى كده. مش اللي هو ان شاء الله تنتكس والله. ماشي؟ الحسد اللي هو النبي صلى الله عليه وسلم قال اه ده ده يتبص على اللي معه
معه قرآن فلازم يبقى عندك قرآن في يومك هتقرا قد ايه انا مش فارقة معي بس تقرا قرآن يزكيك القرآن بان في ذلك لذكرى لمن كان له قلب او القى السمع وهو شهيد. قرآن بجودة كده وبتدبر. وتقرا ربع ربعين تلاتة ايا كان
كم بقى ربع ساعة تلت ساعة مش هيفرق. يعني مش هيفرق يعني قصدي ماشي احد يقرأ جزء كويس جدا واحد يقرا نص ساعة ماشي بس هتقرا قرآن مهم جدا يبقى فيه قرآن في يومك
وبعد كده قال ايه؟ فاصبر لحكم ربك. الصبر بقى اللي عايز يبقى مع الناس دي لازم يصبر وجزاهم بما صبروا جنة. فكان عندهم صبر فليه؟ لانه الصبر آآ آآ هو الاساس في ان انا اكمل
ان انا افضل مستحمل الصبر ده هو العضلة الايمانية اللي مخلياك عارف تشيل عشان كده سيدنا عمر يقول ايه ما يعني آآ افضل العيش ادركناه بالصبر والنبي صلى الله عليه وسلم بيقول ما اعطي احد عطاء اوسع من الصبر. ده احسن حاجة ممكن ربنا يديها لك. انه يخليك تصبر
فيجي لك ابتلاء فتصبر فتاخد سواب. يجي لك معصية فتصبر فما تعملهاش. يجي لك طاعة فتصبر فتعملها. هو الصبر ده احسن حاجة ممكن تحصل لك. فعشان كده ادعي ربنا لان النبي
ومن يتصبر يصبره الله فمحتاج تقول ربنا صبرني. وما صبرك الا بالله. محتاج تقول له صبرني مهم جدا ان انت تبقى مركز في ان انا عايز اصبر وعايز اتعلم الصبر وعايز ادعي بالصبر. وتالت حاجة قلنا ايه؟ قلنا الذكر
واذكر اسم ربك بكرة واصيلا يعني مش مرة كده لأ ده صبح وبليل نبقى على طول بنذكر النبي صلى الله عليه وسلم قال مثل الذي يذكر ربه والذي لا يذكر ربه كايه بقى
اه برافو. قناة الحي والميت تخيل قناة الحي والميت وبعد كده النبي صلى الله عليه وسلم وهم في طريق سفر قال سبق المفردون دول سبقوا على السعي والسرعة والسقف دول سبقوا فبيقولوا له يعني مين المفردون انت قصدك مفردون واحد النبي صلى الله عليه وسلم قصدهم اللي مشوا لوحدهم الفرض واحد كده سبقه لوحده فهو يعني
في ايه انت قصدك على مين حد معنا ولا ولا حاجة معينة؟ فقال المفردون هم الذاكرون الله كثيرا والذاكرات. اللي بيقعدوا يذكروا كتير دول اللي بيسبقوا بسرعة سبحان الله عبادة سهلة جدا. يعني اسهل حاجة الكلام. اسهل حاجة احنا اسهل حاجة العبادة سهلة قوي على اللسان. وسهل قوي حتى في الكترة. يعني انت تقول مية
الله في في اقل من دقيقة دي سهلة قوي وبتتعمل ايه؟ لا لازم اتوضأ ولا لازم ابقى صايم ولا لازم صبح ولازم بالليل آآ الذكر سهل جدا ومتنوع جدا استغفار آآ لا حول ولا قوة الا بالله. آآ تحمد ربنا اي ايا كان الاذكار كتير قوي
وبعدين مفهوم الزكرى اوسع من ده يعني ايه؟ يعني خرجت من بيتي ففيه ذكر بقول ودخلت البيت ركبت العربية دخلت الحمام جيت اكل فلو واحد بس بس بيطبق الازكار دي
النبي صلى الله عليه وسلم وهو بيلبس يقول ايه وهو بيقلع يقول ايه وهو بيصحى من النوم وهو بينام انت لو بس قلت الاذكار دي اللي هي جمل عادية جدا وحلوة وسهلة ولزيزة وبتتحفظ انت
نشكر ربنا على كل حال اهو. فتجيب كتاب اللي هو اسمه ايه بقى الصغير قوي ده؟ الف سنة وسنة. اسمه كده الشيخ مجمع الف سنة فاهم؟ وفعلا الف يعني ايه ده طلعوا الف
ومليان النبي صلى الله عليه وسلم ازكاره كان بيقول ايه ؟ سواء بقى جوة الصلاة برة الصلاة وهو طالع وهو نازل سبحان الله تكتشفوا حاجات جديدة. يعني النبي صلى الله عليه وسلم كان له ذكر وهو طالع وهو نازل. حد عارف كده
جميل جدا تفتكروا ايه الزكر اللي يقوله وهو طالع اه مش لازم سلم ما كنش يعني خلينا نقول طالع مطلع اه كان يكبر. يعني شف انت بتطلع بس الله اكبر. معنى جميل جدا
فعلا يعني. وهو نازل يقول ايه طيب؟ ماشي نسبح صح. خلاص دي ها؟ انت شغال في مخك انت فلما واحد كمان قال للنبي صلى الله عليه وسلم آآ يا رسول الله ان شرائع الاسلام قد كثرت علي. يعني انا في حاجات كتير اوي
وفيه صلاة وفيه دعاء وفيه قيام وفيه اقرا وفيه احضر درس وفيه يا رسول الله دلني على شيء اتشبث بيقول لي حاجة بص هي دي امسك فيها وخلاص وقال لا يزال لا يزال لسانك رطبا بذكر الله. لا زال لسانك رطبا بذكر الله. خليك في الذكر
رطبا مشي بقى متنساش تزكر رطبا بذكر الله يعني الزكر بالحاجات اللي لما زكرت انها تتعمل زكر هتتعمل كتير ما هي سهلة قوي بقى انت ممكن تعمل آآ الف استغفار في ربع ساعة
يعني اذكر كتير بقى قرآن وتذكر وطبعا تستعين بالصبر وقيام الليل قيام الليل بعد عشان احنا اتكلمنا عليه في سورة مزمل فيبقى ازن ان شاء الله المعنى واضح او ارجعوا لصورة المزمل. بس في الاخر شرف المؤمن ايه؟ صلاته بالليل
النبي صلى الله عليه وسلم قال كده فان انت يبقى عندك بالليل ربع ساعة تلت ساعة بصلي. وفي اي وقت وسط اليوم لو عرفت ربع ساعة تلت ساعة تقرا القرآن. ومعك سبحة كده ممكن تقول مسلا اذكار الصباح او او
وانت رايح الجامعة ده مهم جدا عشان تحافظ بس على منابع الايمان دي اللي بتخليك تعرف تكمل في العبادة وبعد كده في الاخر ربنا بيحزرهم بقى اللي هم الكافرين اللي في الاول دول
ان هؤلاء وبيقول لك هم ليه اختاروا غلط الغاية؟ الغاية غلط. يحبون العاجلة بدل ما يبقى تطلع للجنة بص المستعجلة دي اللي بتخلص بسرعة دي. اللي هتخلص دي وبيحبوها بس
فركز معها فغلط فاحنا في الدنيا دي عشان نمتحن مش عشان نتعلق بها ونفضل فيها وشوية وهيتشال منها وما يتبقالوش ولا حاجة ما بقالوش ولا حاجة. لا هياخد حاجة من الدنيا ولا عمل حاجة يروح بها. ويدورون وراءه يوما ثقيلا
ربنا بيقول انه انه قادر على البعث. نحن خلقناهم وشددنا اسرهم. ربنا عملهم وسواهم وصورهم. واذا شئنا بدلنا امثالهم. فاللي بدأ الخلق يقدر يعيده فربنا بيحزرهم. وبيقول لك ما تبقاش زيهم. وما تنشغلش عن الغاية
وعن حقيقة انت موجود ليه؟ لان الاختبار يا جماعة من الاخر ان انت ده شايفه وقادر تمسكه وده لسه ما شفتوش وما خدتوش بس في الحقيقة ما فيش مقارنة عادي جدا
كأني بالظبط بحكي لك عن حاجة آآ في الساحل وانت هنا وده انت معك وده مش معك ايه الانسان ده حقيقة الاختبار انه غيب ما شافوش ما راحوش لسه مش دلوقتي. انما الحقيقة الواقع اللي ما حدش يقدر يعني يتكلم فيه. انه ده ما يقارنش بده
ففاضل ايه؟ فاضل مسلا عشرين سنة. يعني يعني ممكن واحد اكتر شوية ممكن واحد اقل فاضل مسلا عشرين خلاص بس بعد العشرين سنة في حاجة كبيرة جدا جدا جدا فهل انا مش قادر استحمل عشرين سنة واخسر بسببها اخرة
ولا اركز عشرين سنة وخلاص اخلص الدنيا هو ده الموضوع انما لا دنيا تقارن ولا لو كانت الدنيا تزن عند الله جناح بعوضة ما سقى منها الكافر وشربة ماء. وقال لواحد في الجنة الله لا يرضى
ان يعطيه الدنيا يعني انا بصراحة لو ما كانش اتقال لي الوحي ده وبعد كده وحي تاني نزل واتقال انه اعلى واحد في الجنة بياخد قد الدنيا كلها هبقى برضه مبسوط جدا
درس عادي صح؟ ليه؟ لان الدنيا كلها حاجة حلوة جدا بس ما فيش مقارنة لدرجة انه اقل واحد ملكه في الجنة له مثل الدنيا عشرة اضعاف هو ربنا قال كده هي فما فيش مقارنة فهي الحوار في الاخر من الاخر يعني الحوار احنا هنستحمل شوية عشان احنا كده هنبقى بنختار غلط
نصبر شوية بنصبر واحنا لما تبقى ماشي مع فطرتك ومع الهدف من خلقك اصلا بتحس ان انت سويت. تحس ان انت صح تحس ان انت مرتاح نفسيا عليك بقى سكينة وبينزل عليك رضا وبينزع وتشوف الدنيا بعين جديدة بقى بعين صح. فبتصبر بجد وبترضى اصلا على اختيارك ده. وبعد كده بتدوق بقى
يعني ايه بالضوء؟ يعني فيه حاجة تانية وده مش مقام الصورة دي. بس فيه حاجة تانية اسمها حلاوة اللي عايش اصلا مع الدين ومع ربنا بيبقى ايه ده ايه ده ده فيه طعم جديد يا جماعة انتم ما تعرفوهوش. ما بيعرفش يوصفه بقى. يا جماعة انا لما بقرا قرآن بستشعر معاني يا جماعة انا بقيت احب ربنا ويا جماعة
معنا عندي علاقة كده مع القيام. انا النبي صلى الله عليه وسلم بيقول بيقول كلام روحي. بيقول كلام معنوي. ما بيبدأش. يعني انا ما اقدرش اقول لك دوق هو هو بس اللي دايقه فمش عارف يعني هو داق البسبوسة دي
معلش ها مركزة معنا. بس انت عارف طبعا البسبوسة فممكن يقربها لك بس هو بقى داق حاجة انت عمرك سمعت عنها يقول لك بص هي عاملة زي بس هي مش زيي. يعني عارف لما ومش عارف يوصف لك وهو مبسوط جدا. ده بقى مرحلة تانية خالص بعد ما تختار صح وتمشي مع ربنا
وتفهم يعني ايه بجد قلب بيتلزز بطاعة وروح بجد بتتلزز بايمان ده مش مقام الصورة دي فقصدي يعني ده مش كلامنا دلوقتي بس بس ده اخر الموضوع يا جماعة ده اخر الموضوع
آآ في من شاء اتخذ الى ربه سبيلا كده في الاخر معنى مهم جدا وما تشاؤون الا يشاء الله ان الله كان عليما حكيما يدخل من يشاء في رحمته الظالمين اعد لهم عذابا اليما. وما تشاؤون الا يشاء الله. ان ربنا ارادته ومشيئته قبل كل شيء
فده يوصلك لايه؟ ده يوصلك للافتقار ربنا قال لك في كل صلاة تقول لي ايه بيقول لي اياك نعبد واياك نستعين. سورة الانسان دي يا رب انا هعبدك خلاص. انا هاخد الوجهة دي
بس انا محتاجك يا رب عشان اعبدك. اعني يعني اياك نعبد اياك نستعين اهدنا يا رب اهدنا الصراط المستقيم لو ما عندكش الافتقار ده برضه مش هتوصل. يعني احنا دلوقتي بنتعلم
شروط السير لربنا لازم الانسان محتاج ربنا عشان يوصل له وربنا قال ايه من يهدي الله فلا مضل له وما يضلل فلا هادي له. لازم ربنا اللي يأذن لك. طب يأذن لك ازاي لما يشوفك؟ لما يشوفك عايز لما يشوفك ناوي لما يشوفك بتاخد خطوة يفتح لك بقى. فلازم تبقى عارف
آآ ان ربنا لازم يأذن. ربنا لازم يفتح البداية البداية عليك بس ربنا لازم يأذن ربنا لازم يريد ربنا لازم يشاء ده ده لازم يبقى عندك مش مزاجك في ناس فاكرة انا لو عايز اجي هاجي
ما زلنا كعب مالك في القصة بتاعته كان بيقول ايه؟ اني قادر على ان اتجهز. كان بيقول كده في غزوة تبوك لو ما راحش وكل شوية يقول لي انا ممكن اقوم الحق هو كده
قال ولم يقدر لي ذلك هو فهم بقى هي مش بتاعتك طب ايوة ماشي يعني طب ما اقعد مكاني وخلاص لأ انت لازم تتمسكن وتتواضع وتفتقر وتقعد تقول له يا رب ويشوفك بتحاول فيهديك
عشان بس نبقى فاهمين هي المهم قوي انه يبقى جوة الانسان ربنا اللي هداني. النبي صلى الله عليه وسلم كان بيقول كده لولا انت لما اهتدينا ولا تصدقنا ولا صلينا
فتبقى يا رب يا رب عيني يا رب ثبتني يا رب تب علي. يا رب خليني اكمل. يا رب حبب الي الصلاة. يا رب افتح افتح لي علاقة مع القرآن. يا رب آآ
اصرف عني المعاصي دي. يا رب اعوذ بك من الشيطان الرجيم. لازم تبقى عارف ان انت محتاجه عشان يهديك ولازم بص وما تشاؤون الا يشاء الله اللي بيعرض بيبقى فاكر انها بمزاجه. وده جه في صورة المدسر. نفس الكلام بعد كده ربنا قال ايه؟ وما يزكرون الا يشاء الله
يعني هو اصله بيبقى بيعند ومستكبر وفاكر ان هو فاهم هو اللي بيختار هو اللي اعرض هو اللي مش فاهم الحقيقة الحقيقة ان هو اعرض فربنا اعرض دي الحقيقة فالانسان مننا محتاج انه ربنا يهدي
القرآن نفسه ربنا قال يضل به كثيرا ويهدي به كثيرا قل ان الله يضل ما يشاء ويهدي اليه ما ينام. ده من اسمائه والله هو الهادي فانت كده وانت بتخلص الصورة دي وانت بتقول له انا عايز ابقى انسان بحق واحقق غايتي واعبد واعيش الحياة صح واروح للي مستنيني
تقول له ايه في الاخر؟ يا رب آآ عيني على ده. يا رب آآ عارفين دعاء الوتر النبي صلى الله عليه وسلم كان بيدعي في ايه في الوتر اه كان يقف ويطلب منه
اللهم اهدنا فيما هديت وعافنا فيمن عافيت وتولنا فيمن توليت ويطلب منه الحاجات دي دنيا واخرة فاحنا محتاجين ان احنا ايه نبقى فاهمين ان احنا رايحين لربنا به رايحين ربنا به. النبي صلى الله عليه وسلم كان يقول له ايه؟ انا بك
واليك انا بك واليك والنبي صلى الله عليه وسلم مرة بص كده فلقى وراه الصحابة كتير اوي وقال اللهم بك احاول وبك اصاول وبك اقاتل يعني مش دول انت فالمعنى بتاع الافتقار مهم اوي ودا مستحضر جدا في الفاتحة
اهدنا الصراط المستقيم. الهداية بالزات. فربنا بيفكرنا بمعنى ده الموضوع مش ايه مش بمزاجي في واحد لأ هو لما ربنا يشاء. فانا انا جاي لك يا رب فائذن لي بقى
مهم قوي نختم بالمعنى ده وخلص الصورة به يعني فبعد كده بقى هنخش على صورة المرسلات وغضب ربنا على المكزبين اللي ما رضوش يمشوا ورا صورة الانسان ونشوف بقى اللي هيحصل فيها
جزاكم الله خيرا. سبحانك اللهم وبحمدك اشهد ان لا اله الا انت استغفرك واتوب اليك